CELEX: 32020R0111
Language: hu
Date: 2020-01-13 00:00:00
Title: A Bizottság (EU) 2020/111 végrehajtási rendelete (2020. január 13.) az (EU) 2015/1998 végrehajtási rendeletnek a polgári légiközlekedés-védelmi berendezések, valamint a közös polgári légiközlekedés-védelmi alapkövetelményekkel egyenértékű védelmi követelményeket alkalmazóként elismert harmadik országok jóváhagyása tekintetében történő módosításáról

27.1.2020   
               
               
                  HU
               
               
                  Az Európai Unió Hivatalos Lapja
               
               
                  L 21/1
               
            
         A BIZOTTSÁG (EU) 2020/111 VÉGREHAJTÁSI RENDELETE
         (2020. január 13.)
         az (EU) 2015/1998 végrehajtási rendeletnek a polgári légiközlekedés-védelmi berendezések, valamint a közös polgári légiközlekedés-védelmi alapkövetelményekkel egyenértékű védelmi követelményeket alkalmazóként elismert harmadik országok jóváhagyása tekintetében történő módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a polgári légi közlekedés védelmének közös szabályairól és a 2320/2002/EK rendelet hatályon kívül helyezéséről szóló, 2008. március 11-i 300/2008/EK európai parlamenti és tanácsi rendeletre (1) és különösen annak 4. cikke (3) bekezdésére,
         mivel:
         
                     (1)
                  
                  
                     A 272/2009/EK bizottsági rendelet (2) kiegészíti a 300/2008/EK rendelet mellékletében a polgári légi közlekedés védelmére vonatkozóan megállapított közös alapkövetelményeket.
                  
               
                     (2)
                  
                  
                     A 272/2009/EK rendelet megbízza a Bizottságot a harmadik országok védelmi követelményei egyenértékűségének a szóban forgó rendelet mellékletének E. részében meghatározott feltételekkel összhangban történő elismerésével.
                  
               
                     (3)
                  
                  
                     Az (EU) 2015/1998 bizottsági végrehajtási rendelet (3) melléklete felsorolja a közös polgári légiközlekedés-védelmi alapkövetelményekkel egyenértékű védelmi követelményeket alkalmazóként elismert harmadik országokat.
                  
               
                     (4)
                  
                  
                     A Bizottság megbizonyosodott arról, hogy a Szerb Köztársaság a belgrádi Nikola Tesla repülőtér tekintetében megfelel a 272/2009/EK rendelet mellékletének E. részében meghatározott feltételeknek.
                  
               
                     (5)
                  
                  
                     A Bizottság megbizonyosodott arról, hogy Izrael Állam a Ben Gurion nemzetközi repülőtér tekintetében megfelel a 272/2009/EK rendelet mellékletének E. részében a légi járművek védelmét, valamint az utasok és a kézipoggyász átvilágítását illetően meghatározott feltételeknek.
                  
               
                     (6)
                  
                  
                     A 300/2008/EK rendeletben említett közös alapkövetelmények végrehajtására vonatkozó részletes intézkedések a polgári légiközlekedés-védelmi berendezések jóváhagyására és használatára vonatkozó eljárásokat is magukban foglalnak.
                  
               
                     (7)
                  
                  
                     Helyénvaló összehangolni a polgári légiközlekedés-védelmi berendezések előírt teljesítménykövetelményeknek való megfelelését célzó lépéseket, hogy biztosítható legyen a közös légiközlekedés-védelmi alapkövetelmények lehető legmegfelelőbb végrehajtása.
                  
               
                     (8)
                  
                  
                     A Bizottság az Európai Polgári Repülési Konferencia közös értékelési eljárását kötelező előfeltételnek tekinti a polgári légiközlekedés-védelmi berendezések jóváhagyásához. Az említett eljárás keretében értékelt védelmi berendezések esetében ezért egy olyan uniós jóváhagyási rendszert célszerű alkalmazni, amely bélyegzővel történő vizuális megjelölésből és a berendezés egységesített uniós adatbázisba történő felvételéből áll, lehetővé téve a polgári légiközlekedés-védelmi berendezés azonnali alkalmazását az egész Unióban.
                  
               
                     (9)
                  
                  
                     mivel a polgári légi közlekedési berendezések végleges jóváhagyásához jogi aktust kell elfogadni, a szóban forgó védelmi berendezések üzembe helyezését és használatát célszerű egy függő („folyamatban”) státusz révén lehetővé tenni a végső jóváhagyásig.
                  
               
                     (10)
                  
                  
                     Az (EU) 2015/1998 végrehajtási rendeletet ezért ennek megfelelően módosítani kell.
                  
               
                     (11)
                  
                  
                     Az e rendeletben előírt intézkedések összhangban vannak a 300/2008/EK rendelet 19. cikkével létrehozott bizottság véleményével,
                  
               ELFOGADTA EZT A RENDELETET:
         
            1. cikk
            Az (EU) 2015/1998 végrehajtási rendelet melléklete e rendelet mellékletének megfelelően módosul.
         
         
            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba. E rendelet mellékletének 1. b) és 2. b) pontját azonban 2020. április 1-jétől kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. január 13-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 97., 2008.4.9., 72. o.
         
         
            (2)  A Bizottság 272/2009/EK rendelete (2009. április 2.) a polgári légi közlekedés védelméről szóló 300/2008/EK európai parlamenti és tanácsi rendelet mellékletében foglalt közös alapkövetelmények kiegészítéséről (HL L 91., 2009.4.3., 7. o.).
         
            (3)  A Bizottság (EU) 2015/1998 végrehajtási rendelete (2015. november 5.) a közös légiközlekedés-védelmi alapkövetelmények végrehajtásához szükséges részletes intézkedések meghatározásáról (HL L 299., 2015.11.14., 1. o.).
      
      
         
            MELLÉKLET
            Az (EU) 2015/1998 végrehajtási rendelet melléklete a következőképpen módosul:
            
                        1.
                     
                     
                        a 3. fejezet 3-B. függelékében szereplő lista a következőképpen módosul:
                        
                                    a)
                                 
                                 
                                    a szöveg a Montenegróra vonatkozó bejegyzés után az alábbi bejegyzéssel egészül ki:
                                    „Szerb Köztársaság a belgrádi Nikola Tesla repülőtér tekintetében”;
                                 
                              
                                    b)
                                 
                                 
                                    a szöveg a Szingapúrra vonatkozó bejegyzés után az alábbi bejegyzéssel egészül ki:
                                    „Izrael Állam a Ben Gurion nemzetközi repülőtér tekintetében”;
                                 
                              
                  
                        2.
                     
                     
                        a 4. fejezet 4-B. függelékében szereplő lista a következőképpen módosul:
                        
                                    a)
                                 
                                 
                                    a szöveg a Montenegróra vonatkozó bejegyzés után az alábbi bejegyzéssel egészül ki:
                                    „Szerb Köztársaság a belgrádi Nikola Tesla repülőtér tekintetében”;
                                 
                              
                                    b)
                                 
                                 
                                    a szöveg a Szingapúrra vonatkozó bejegyzés után az alábbi bejegyzéssel egészül ki:
                                    „Izrael Állam a Ben Gurion nemzetközi repülőtér tekintetében”;
                                 
                              
                  
                        3.
                     
                     
                        az 5. fejezet 5-A. függelékében szereplő lista a Montenegróra vonatkozó bejegyzés után az alábbi bejegyzéssel egészül ki:
                        „Szerb Köztársaság a belgrádi Nikola Tesla repülőtér tekintetében”;
                     
                  
                        4.
                     
                     
                        a 6. fejezet 6-F. függelékében szereplő lista a Montenegróra vonatkozó bejegyzés után az alábbi bejegyzéssel egészül ki:
                        „Szerb Köztársaság”;
                     
                  
                        5.
                     
                     
                        a 12. fejezetben a 12.0. alfejezet helyébe a következő szöveg lép:
                        „12.0.   ÁLTALÁNOS RENDELKEZÉS ÉS A VÉDELMI ESZKÖZÖK JÓVÁHAGYÁSA
                        12.0.1.   Általános rendelkezés
                        
                        
                                    12.0.1.1.
                                 
                                 
                                    A hatóság, a repülőtér-üzemeltető vagy más jogalany köteles biztosítani, hogy a 300/2008/EK rendelet 10. cikkében említett nemzeti polgári légiközlekedés-védelmi program értelmében a felelősségi körébe tartozó intézkedések végrehajtásához használt berendezések megfeleljenek az e fejezetben meghatározott követelményeknek.
                                    Az e fejezetben foglalt és az (EU, Euratom) 2015/444 határozatnak  (*1) megfelelően minősített információkat a felelős hatóság a szükséges ismeret elve alapján bocsátja a gyártók rendelkezésére.
                                 
                              
                                    12.0.1.2.
                                 
                                 
                                    A védelmi berendezéseket egyenként rutinvizsgálatoknak kell alávetni.
                                 
                              
                                    12.0.1.3.
                                 
                                 
                                    A berendezések gyártói átadnak egy üzemeltetési útmutatót, és a berendezéseket annak megfelelően kell értékelni és használni.
                                 
                              
                                    12.0.1.4.
                                 
                                 
                                    Többféle típusú védelmi berendezés együttes használata esetén minden egyes berendezésnek meg kell felelnie a meghatározott előírásoknak, valamint az e fejezetben meghatározott követelményeknek külön-külön és együttesen történő használat esetében is eleget kell tennie.
                                 
                              
                                    12.0.1.5.
                                 
                                 
                                    A berendezéseket a gyártók elvárásainak megfelelően kell elhelyezni, beépíteni és karbantartani.
                                 
                              12.0.2.   A védelmi berendezések jóváhagyása
                        
                        
                                    12.0.2.1.
                                 
                                 
                                    A 12.0.5. pont sérelme nélkül a következő védelmi berendezéseket 2020. október 1-je után csak akkor lehet beépíteni, ha azokat »EU-bélyegző« vagy »EU-bélyegző folyamatban« státuszjelöléssel látták el a 12.0.2.5. és 12.0.2.6. pontban foglaltak szerint:
                                    
                                                a)
                                             
                                             
                                                fémérzékelő kapuk (WTMD);
                                             
                                          
                                                b)
                                             
                                             
                                                robbanóanyag-felderítő eszközök (EDS);
                                             
                                          
                                                c)
                                             
                                             
                                                robbanóanyagnyom-felderítő eszközök (ETD);
                                             
                                          
                                                d)
                                             
                                             
                                                folyékony robbanóanyagok felderítésére szolgáló berendezések (LEDS);
                                             
                                          
                                                e)
                                             
                                             
                                                fémérzékelő eszközök (MDE);
                                             
                                          
                                                f)
                                             
                                             
                                                biztonsági szkennerek;
                                             
                                          
                                                g)
                                             
                                             
                                                lábbelivizsgáló berendezések; valamint
                                             
                                          
                                                h)
                                             
                                             
                                                robbanógőz-felderítő eszközök (EVD).
                                             
                                          
                              
                                    12.0.2.2.
                                 
                                 
                                    A Bizottság feladata jóváhagyni a 12.0.2.1. pontban felsorolt biztonsági berendezéseket, és engedélyezni az »EU-bélyegző« elhelyezését.
                                 
                              
                                    12.0.2.3.
                                 
                                 
                                    Az »EU-bélyegző« elhelyezését csak olyan vizsgálóközpontok által tesztelt védelmi berendezések esetében engedélyezheti, amelyek minőség-ellenőrzési intézkedéseit illetően egy megfelelő hatóság az Európai Polgári Repülési Konferencia közös értékelési eljárásával összhangban felelősséget vállal.
                                 
                              
                                    12.0.2.4.
                                 
                                 
                                    A Bizottság csak azután engedélyezheti az »EU-bélyegző« elhelyezését egy védelmi berendezésen, hogy megkapta a szóban forgó berendezésre vonatkozó vizsgálati jelentéseket vagy az Európai Polgári Repülési Konferencia közös értékelési eljárása szerinti 2. szintű jelentéseket.
                                    A Bizottság további információkat kérhet a vizsgálati jelentésekkel kapcsolatban.
                                 
                              
                                    12.0.2.5.
                                 
                                 
                                    A Bizottság olyan védelmi berendezések esetében engedélyezheti az »EU-bélyegző« elhelyezését, amelyeket az Európai Polgári Repülési Konferencia közös értékelési eljárása keretében jóváhagytak. Az ilyen berendezések automatikusan jogosultak lesznek az »EU-bélyegző« megszerzésésre, és végső jóváhagyásukig átmenetileg »EU-bélyegző folyamatban« státuszjelölést kapnak.
                                    Az »EU-bélyegző folyamatban« státuszjelöléssel ellátott védelmi berendezések beépítése és használata megengedett.
                                 
                              12.0.3.   Az »EU-bélyegző« megjelölés és a szállítási lánc védelmére vonatkozó uniós adatbázis – védelmi berendezések
                        
                        
                                    12.0.3.1.
                                 
                                 
                                    A 12.0.2.1. pontban felsorolt olyan védelmi berendezéseket, amelyek esetében engedélyezték az »EU-bélyegző« megjelölést, fel kell venni a szállítási lánc védelmére vonatkozó uniós adatbázisban szereplő védelmi berendezések közé.
                                 
                              
                                    12.0.3.2.
                                 
                                 
                                    Az »EU-bélyegző« megjelölést a gyártóknak kell a Bizottság által jóváhagyott biztonsági berendezésekre elhelyezniük úgy, hogy az egyik oldalon látható legyen.
                                 
                              
                                    12.0.3.3.
                                 
                                 
                                    Az »EU-bélyegző« megjelöléssel ellátott berendezéseknek olyan hardver- és szoftververziókkal kell rendelkezniük, amelyek megfelelnek a szállítási lánc védelmére vonatkozó uniós adatbázisban a védelmi berendezésekre vonatkozó leírásuknak.
                                 
                              
                                    12.0.3.4.
                                 
                                 
                                    A 12.0.4. és a 12.0.5. pont sérelme nélkül az »EU-bélyegző« megjelöléssel ellátott biztonsági berendezésekre kölcsönös elismerés vonatkozik, és valamennyi tagállamban elismerik őket rendelkezésre állásuk, üzembe helyezésük és felhasználásuk tekintetében.
                                 
                              
                                    12.0.3.5.
                                 
                                 
                                    »A szállítási lánc védelmére vonatkozó uniós adatbázis – védelmi berendezések« karbantartása a Bizottság feladata.
                                 
                              
                                    12.0.3.6.
                                 
                                 
                                    A szállítási lánc védelmére vonatkozó uniós adatbázisban a védelmi berendezésekre vonatkozó bejegyzések az alábbi információkat tartalmazzák:
                                    
                                                a)
                                             
                                             
                                                egy egyedi alfanumerikus azonosító;
                                             
                                          
                                                b)
                                             
                                             
                                                a gyártó neve;
                                             
                                          
                                                c)
                                             
                                             
                                                a berendezés megnevezése;
                                             
                                          
                                                d)
                                             
                                             
                                                a részletes konfiguráció, ideértve legalább az alábbiakat:
                                                
                                                            i.
                                                         
                                                         
                                                            hardververzió;
                                                         
                                                      
                                                            ii.
                                                         
                                                         
                                                            érzékelési algoritmus;
                                                         
                                                      
                                                            iii.
                                                         
                                                         
                                                            szükség esetén a rendszer szoftververziója;
                                                         
                                                      
                                                            iv.
                                                         
                                                         
                                                            szükség esetén a tartalék hardver verziója; valamint
                                                         
                                                      
                                                            v.
                                                         
                                                         
                                                            szükség esetén az üzemeltetési útmutató verziója;
                                                         
                                                      
                                          
                                                e)
                                             
                                             
                                                a teljesített követelmény;
                                             
                                          
                                                f)
                                             
                                             
                                                a berendezés státusza, az alábbiak valamelyikének feltüntetésével:
                                                
                                                            i.
                                                         
                                                         
                                                            »EU-bélyegző«;
                                                         
                                                      
                                                            ii.
                                                         
                                                         
                                                            »EU-bélyegző folyamatban«;
                                                         
                                                      
                                                            iii.
                                                         
                                                         
                                                            »EU-bélyegző felfüggesztve«;
                                                         
                                                      
                                                            iv.
                                                         
                                                         
                                                            »EU-bélyegző visszavonva«;
                                                         
                                                      
                                                            v.
                                                         
                                                         
                                                            »EU-bélyegző lejárt«;
                                                         
                                                      
                                          
                                                g)
                                             
                                             
                                                a státusz odaítélésének dátuma.
                                             
                                          
                              12.0.4.   Az »EU-bélyegző« megjelölés felfüggesztése és visszavonása
                        
                        
                                    12.0.4.1.
                                 
                                 
                                    A Bizottság a tagállamok kérésére vagy saját kezdeményezésére előzetes értesítés nélkül felfüggesztheti a védelmi berendezések »EU-bélyegző« és »EU-bélyegző folyamatban« megjelölés szerinti státuszát, amennyiben arról tájékoztatják, hogy a berendezés nem felel meg a jóváhagyás szerinti követelménynek. A Bizottság ilyenkor megfelelően frissíti a státuszt a szállítási lánc védelmére vonatkozó uniós adatbázis védelmi berendezésekre vonatkozó részében.
                                 
                              
                                    12.0.4.2.
                                 
                                 
                                    Az olyan biztonsági berendezéseket, amelyek esetében az »EU-bélyegző« vagy az »EU-bélyegző folyamatban« megjelölés szerinti státuszt felfüggesztették, a továbbiakban nem lehet üzembe helyezni, a már beépített darabokat pedig adott esetben kompenzációs intézkedések mellett kell üzemeltetni.
                                 
                              
                                    12.0.4.3.
                                 
                                 
                                    A Bizottság a tagállamok kérésére vagy saját kezdeményezésére előzetes értesítés nélkül visszavonhatja a védelmi berendezések »EU-bélyegző« és »EU-bélyegző folyamatban« megjelölés szerinti státuszát, amennyiben megállapítja, hogy a védelmi berendezés már nem felel meg a jóváhagyás szerinti követelménynek.
                                 
                              
                                    12.0.4.4.
                                 
                                 
                                    Az olyan védelmi berendezéseket, amelyek »EU-bélyegző« vagy »EU-bélyegző folyamatban« megjelölés szerinti státusza visszavonásra került vagy lejárt, a státuszváltozásnak a szállítási lánc védelmére vonatkozó uniós adatbázis védelmi berendezésekről szóló részében történő rögzítése napjától kezdve nem lehet üzemeltetni.
                                 
                              
                                    12.0.4.5.
                                 
                                 
                                    A Bizottság helyreállíthatja az »EU-bélyegző« vagy az »EU-bélyegző folyamatban« megjelölés szerinti státuszt, amennyiben arról tájékoztatják, hogy a berendezés ismét megfelel a jóváhagyás szerinti követelménynek.
                                 
                              12.0.5.   A védelmi berendezésekre vonatkozó szigorúbb intézkedések és nemzeti jóváhagyás
                        
                        
                                    12.0.5.1.
                                 
                                 
                                    A tagállamok eltérhetnek a kölcsönös elismerés elvétől, és szigorúbb intézkedéseket alkalmazhatnak a védelmi berendezések esetében. Értesíteniük kell a Bizottságot ezekről az intézkedésekről, a védelmi berendezések jóváhagyásáról, valamint az annak biztosítása érdekében tett intézkedésekről, hogy az általuk jóváhagyott védelmi berendezések megfeleljenek az e fejezetben meghatározott követelményeknek.
                                 
                              
                                    12.0.5.2.
                                 
                                 
                                    A tagállamok eltérhetnek a kölcsönös elismerés elvétől, és saját nemzeti jóváhagyási mechanizmust alkalmazhatnak a védelmi berendezések esetében. Értesíteniük kell a Bizottságot erről a mechanizmusról, a berendezések jóváhagyásáról, valamint az annak biztosítása érdekében tett további intézkedésekről, hogy a védelmi berendezések megfeleljenek az e fejezetben meghatározott követelményeknek.
                                 
                              
                                    12.0.5.3.
                                 
                                 
                                    A 12.0.5.1. vagy a 12.0.5.2. pont alapján nemzeti szinten jóváhagyott biztonsági berendezések nem kapják meg az »EU-bélyegző« megjelölést.
                                 
                              
                           (*1)  (*)A Bizottság (EU, Euratom) 2015/444 határozata (2015. március 13.) az EU-minősített adatok védelmét szolgáló biztonsági szabályokról (HL L 72., 2015.3.17., 53. o.).”;"
                        
                     
                  
                        6.
                     
                     
                        a 12. fejezet a következő 12-N. függelékkel egészül ki:
                        „12-N. FÜGGELÉK
                        
                        A lábbelibe rejtett robbanóanyagokat felderítő eszközök (SED) teljesítménykövetelményeire vonatkozó részletes rendelkezéseket a C(2015) 8005 bizottsági végrehajtási határozat határozza meg.”;
                     
                  
                        7.
                     
                     
                        a 12. fejezet a következő 12-O. függelékkel egészül ki:
                        „12-O. FÜGGELÉK
                        
                        A robbanógőz-felderítő eszközök (EVD) teljesítménykövetelményeire vonatkozó részletes rendelkezéseket a C(2015) 8005 bizottsági végrehajtási határozat határozza meg.”
                     
                  
               (*1)  (*)A Bizottság (EU, Euratom) 2015/444 határozata (2015. március 13.) az EU-minősített adatok védelmét szolgáló biztonsági szabályokról (HL L 72., 2015.3.17., 53. o.).”;”